Olivia Loe

Olivia Loe (s. 15. tammikuuta 1992) on uusiseelantilainen soutaja. Hän voitti maailmanmestaruuden pariairokaksikossa Brooke Donoghuen kanssa Sarasotassa 2017 ja Ottensheimissa 2019 sekä saavutti MM-hopeaa Plovdivissa 2018. Vuodelle 2021 siirretyissä Tokion olympialaisissa hän sijoittui pariaironelosessa kahdeksanneksi. Alle 23-vuotiaiden MM-kilpailuissa Loe saavutti pariaironelosessa pronssia vuonna 2012 ja perämiehettömässä nelosessa hopeaa vuonna 2014.

Olivia Loen isosisko Jessica on myös soutanut arvokilpailuissa, ja heidän isänsä Richard Loe oli maajoukkuepelaaja rugbyssa.

Lähteet 

Uusiseelantilaiset soutajat
Vuonna 1992 syntyneet
Elävät henkilöt